Els Reguers celebra la millora de la carretera amb Roquetes i les actuacions per ‘ordenar’ l’entrada al poble.
L’alcalde pedani dels Reguers, José Luis Borràs, s’ha mostrat satisfet per la millora de la carretera entre Roquetes i els Reguers, l’arribada del carril bici fins al poble i la nova entrada amb tubs de drenatge que eviten inundacions en episodis de pluja intensa. En una entrevista a Canal 21 Ebre, Borràs assenyala la necessitat de millorar l’enllumenat públic del poble per fer-lo més eficient. També la reforma d’alguns equipaments per fer-los accessibles. Pel que fa al Consell de Poble, assenyala que ja se n’han fet dos durant este 2024, i es preveu un altre abans d’acabar l’any. Lamenta que anteriorment, per la falta de personal a l’ajuntament no se n’haja pogut celebrar amb la regularitat estipulada, d’almenys un cada sis mesos. D’esta forma vol tancar la polèmica que va obrir Junts per Tortosa el passat 2 d’octubre on denunciaven l’incompliment del reglament de participació ciutadana dels pobles per no convocar el Consell de Poble.